laion/Wikipedia-Exotic huggingface dataset:
טורה-רייכל קולקטיב

טורה-רייכל קולקטיב (באנגלית: The Touré-Raichel Collective) הוא הרכב מוזיקלי ישראלי-מאלי. בראש ההרכב עומדים הזמר והגיטריסט המאלי ויו פארקה טורה והזמר והפסנתרן הישראלי עידן רייכל. בשנת 2008, לאחר פגישה מקרית בטרמינל שדה תעופה בברלין, קשרו רייכל וטורה ידידות עם כוונה להופיע יחד. ההופעה יצאה לפועל בנובמבר 2010 בבית האופרה בתל אביב. למחרת, הם נכנסו לאולפן הקלטות בתל אביב. באולפן היו הבסיסט הישראלי יוסי פיין ומנגן הקלאבש המלאני סולימאן קיין. לדברי רייכל, הקבוצה "הקליטה תמהיל של מקצבים מאלניים מעורבבים במנגינות ישראליות - כולם מקוריים, אך מושפעים מאוד משתי התרבויות שלנו." במרץ 2012 הוציא ההרכב את אלבום הבכורה שלו, The Tel Aviv Session. ממקביל לצאתו של האלבום, החל ההרכב בסיבוב הופעות באמריקה הצפונית. בספטמבר 2014 הוציא ההרכב את אלבומו השני, The Paris Session. אלבום זה היה אמור להיות מקולט במאלי, אולם אי שקט פוליטי ודתי מנע את קיומו. במקום זאת, הקליטו את האלבום בפריז. שירים באלבום זה מושרים בצרפתית, במברה, סונגהיי ועברית. 2012: The Tel Aviv Session 2014: The Paris Session אתר האינטרנט הרשמי של טורה-רייכל קולקטיב טורה-רייכל קולקטיב, ברשת החברתית פייסבוק טורה-רייכל קולקטיב, ברשת החברתית אקס (טוויטר) טורה-רייכל קולקטיב, באתר MusicBrainz (באנגלית) טורה-רייכל קולקטיב, באתר Discogs (באנגלית) טורה-רייכל קולקטיב, באתר Songkick (באנגלית) טורה-רייכל קולקטיב, באתר בילבורד (באנגלית) Fusilli, Jim (2012-04-03). "Jamming on Common Ground". Wall Street Journal (באנגלית אמריקאית). ISSN 0099-9660. נבדק ב-2020-04-11. The Toure-Raichel Collective: 'Two Chefs In The Kitchen', NPR.org (באנגלית) The Touré-Raichel Collective, Cumbancha (באנגלית) ניר גורלי, ויו פארקה טורה ועידן רייכל משתפים פעולה באלבום אולפן חדש, באתר הארץ, 5 בנובמבר 2014 Rohter, Larry (2014-11-17). "From Mali to Israel, a Musical Bridge". The New York Times (באנגלית אמריקאית). ISSN 0362-4331. נבדק ב-2020-04-11.
גביע המדינה בכדורגל נשים 2011/2012

גביע המדינה בכדורגל נשים לעונת 2011/2012 היא התחרות ה-14 מאז היווסדה. משחקי התחרות החלו ב-14 בפברואר 2012 ומשחק הגמר נערך ב-1 במאי 2012 והסתיים בניצחון של מחזיקת הגביע, אס"א תל אביב, על מכבי כישרונות חדרה בדרך לזכייה שנייה בתואר. בתחרות השתתפו 7 קבוצות מליגת נשים ראשונה ולמרות שבעונה זו התקיימה בנפרד תחרות גביע הליגה השנייה עבור קבוצות מליגת הנשים השנייה, שתי קבוצות מליגה זו השתתפו בתחרות. מכבי צור שלום ביאליק מהליגה הראשונה לא השתתפה בתחרות בשנה זו. לפי תקנון התחרות, בעונה זו התקיימו 4 סיבובים כשבסיבוב הראשון השתתפו שתי הקבוצות מהליגה השנייה וכל קבוצות הליגה הראשונה הצטרפו בשלב רבע הגמר. הסיבוב הראשון בתחרות היה למעשה שמינית הגמר. בסיבוב זה השתתפו 2 קבוצות מהליגה השנייה. אל העולה משמינית הגמר הצטרפו 7 קבוצות מהליגה הראשונה. המשחקים התקיימו ב-21 בפברואר. משחקי חצי הגמר התקיימו בהצגה כפולה ב-27 במרץ באצטדיון המושבה בפתח תקווה. עונת 2011/2012 בליגת כדורגל נשים ראשונה עונת 2011/2012 בגביע המדינה בכדורגל נשים, באתר ההתאחדות לכדורגל בישראל נשים: אס"א תל אביב זכתה בגביע המדינה, באתר וואלה, 1 במאי 2012 צפו באס"א ת"א זוכה בגביע עם 0:2 על חדרה, באתר ‏מאקו‏, 1 במאי 2012
Petals for Armor

Petals for Armor (בעברית: עלי כותרת לשריון) הוא אלבום הבכורה של הזמרת-יוצרת האמריקאית היילי ויליאמס. האלבום יצא לאור ב-8 במאי 2020 על ידי חברת התקליטים אטלנטיק רקורדס. מתוך האלבום יצאו שני סינגלים. לפני השקת האלבום, ויליאמס הוציאה שני מיני-אלבומים אשר הכילו רצועות מתוך האלבום עצמו. ב-22 בינואר 2020, יצא הסינגל הראשון "Simmer", מתוך האלבום, אשר זכה להצלחה כאשר הגיע למקום השביעי במצעד שירי הרוק. כמו כן, הצליח להיכנס למצעד שירי הרוק איירפליי ולמצעד השירים הדיגיטליים. בהמשך, נכנס גם למצעד שבסקוטלנד. השיר "Leave It Alone" יצא כסינגל שלא מתוך האלבום, אלא כסינגל מתוך המיני-אלבומים הקודמים שיצאו לפניו. ביוני 2020, נכלל האלבום ברשימת "50 האלבומים הטובים ביותר של שנת 2020 עד כה" של מגזין בילבורד. האלבום עצמו מחולק לשלושה חלקים כאשר כל החלקים שחולקו הם כמיני-האלבומים אשר יצאו בנפרד לאלבום שלם. מידע על האלבום Petals for Armor באתר MusicBrainz האלבום Petals for Armor באתר Discogs Petals for Armor, Discogs (באנגלית) Hayley Williams – Petals For Armor I, Discogs (באנגלית) Hayley Williams, Billboard Hayley Williams, Billboard Official Singles Downloads Chart Top 100 | Official Charts Company, www.officialcharts.com (באנגלית) Official Scottish Singles Sales Chart Top 100 | Official Charts Company, www.officialcharts.com (באנגלית) Hayley Williams, www.facebook.com Watch: Hayley Williams wakes up in a cocoon in video for new track ‘Leave It Alone’ | Indie88 (באנגלית) Hayley Williams shares delicate new single 'Leave It Alone' – listen, NME Music News, Reviews, Videos, Galleries, Tickets and Blogs | NME.COM, ‏2020-01-30 (באנגלית) The 50 Best Albums of 2020 (So Far), בילבורד, ‏9 ביוני 2020 Petals for Armor by Hayley Williams (באנגלית אמריקאית), נבדק ב-2020-05-08
דן קימבל

דן אייבל קימבל (באנגלית: Dan Able Kimball;‏ 1 במרץ 1896 – 30 ביולי 1970) היה מזכיר הצי של ארצות הברית בשנים 1951–1953. דן קימבל נולד בסנט לואיס. במלחמת העולם הראשונה הוא שירת כטייס בשירות האוויר של צבא ארצות הברית (קודמו של הגיס האווירי של צבא ארצות הברית, שהיה קודמו של חיל האוויר של ארצות הברית), והמשיך לגלות עניין בתעופה לאחר מכן. החל משנת 1920 הוא הועסק בחברת הגומי והצמיגים The General Tire & Rubber Company, עד שב-1942 הגיע לכהן כסגן הנשיא שלה. כתוצאה מכך הוא היה לדירקטור בחברת ייצור המנועים הרקטיים Aerojet Engineering Company, שהייתה חברת בת של General Tire. בפברואר 1949 הוא מונה כסגן מזכיר הצי לענייני אווירייה ובמאי אותה שנה הוא מונה כתת-מזכיר הצי. ביולי 1951 מונה קימבל כמזכיר הצי של ארצות הברית ובתפקיד זה הוא כיהן עד לתום תקופת נשיאותו של הארי טרומן בינואר 1953. תקופת כהונתו כמזכיר הצי עמדה בסימן של המשך מלחמת קוריאה, הרחבת המסגרות שבאה כתוצאה מהמלחמה של הכוחות המזוינים של ארצות הברית והתקדמות טכנולוגית משמעותית בתחומי האוויר, ההנדסה הימית ותחומים נוספים. לאחר סיום כהונתו כמזכיר הצי הוא שב לעסקים והיה לנשיא ובהמשך ליושב ראש מועצת המנהלים של חברת Aerojet, תפקידו בו הוא שימש עד 1969. דן קימבל נפטר ב-30 ביולי 1970 בוושינגטון די. סי. מדיה וקבצים בנושא דן קימבל בוויקישיתוף Kimball, Dan A. - Naval History and Heritage - Navy.mil דן קימבל, באתר "Find a Grave" (באנגלית)
Medscape

Medscape הוא אתר אינטרנט המספק גישה למידע רפואי לרופאים; הארגון מספק גם לימודי המשך לרופאים ואנשי מקצוע בתחום הבריאות. האתר מפנה למאמרי כתבי עת רפואיים, גרסה של מסד הנתונים MEDLINE של הספרייה הלאומית לרפואה של ארצות הברית, חדשות רפואיות ומידע תרופתי (Medscape Drug Reference, או MDR). באותה תקופה פרסם Medscape שבעה כתבי-עת אלקטרוניים שעברו ביקורת על עמיתים. Medscape הוקם בשנת 1995, על ידי SCP Communications, Inc, בניהולו של מנכ"ל החברה פיטר פרישוף. בשנת 1999, ג'ורג' לונדברג הפך לעורך הראשי של Medscape. שבע עשרה שנה לפני שהצטרף ל־Medscape שימש כעורך כתב העת של האיגוד הרפואי האמריקני. בספטמבר 1999, החברה הונפקה ונסחרה בנאסד"ק תחת הסמל MSCP. בשנת 2000, Medscape התמזגה עם MedicaLogic, חברה ציבורית נוספת. MedicaLogic הגישה בקשה לפשיטת רגל תוך 18 חודשים ומכרה את Medscape ל- WebMD בדצמבר 2001. בשנת 2008 פוטר לונדברג על ידי WebMD. בשנה שלאחר מכן בוטל כתב העת לרפואה של האתר. בינואר 2013 מונה אריק טופול לעורך הראשי של מדסקייפ. באותה שנה חזר לונדברג למדסקייפ כעורך כללי. בשנת 2009, WebMD שחררה אפליקציית iOS של Medscape, ושנתיים לאחר מכן, את גרסת אנדרואיד. בשנת 2015 השיקה WebMD את Medscape CME & Education ב-iOS. מדיה וקבצים בנושא Medscape בוויקישיתוף אתר האינטרנט הרשמי של Medscape (נדרש הרשמה) Medscape, ברשת החברתית אקס (טוויטר) College & Research Libraries News. Association of College and Research Libraries. 2000. pp. 133–5. "History of Medscape (The First Five Years)". www.medscape.com. נבדק ב-2018-02-09. Romaine, M; Zatz, S; Brown, K; Lundberg, GD (2009). "So long but not farewell: The Medscape Journal of Medicine (1999-2009)". Medscape Journal of Medicine. 11 (1): 33. נבדק ב-21 בפברואר 2009. {{cite journal}}: (עזרה) "Eric Topol Is the New Editor-in-Chief of Medscape". Medscape. נבדק ב-2020-01-28. "Medscape iPhone Medical App Review". iMedicalApps (באנגלית אמריקאית). 2010-05-17. נבדק ב-2020-01-28. Einerson, Brett (7 בינואר 2011). "The most popular iPhone medical app, Medscape, is now on Android". iMedicalApps. נבדק ב-11 ביולי 2014. {{cite web}}: (עזרה) Medscape. "Medscape Goes Mobile with New CME & Education App". www.prnewswire.com (באנגלית). נבדק ב-2020-01-28.
טמבאקונדה (פירושונים)

האם התכוונתם ל... טמבאקונדה – עיר בסנגל טמבאקונדה (אנ') – מחוז בסנגל טמבאקונדה (אנ') – נפה בסנגל
ארנבת סטארקי

ארנבת סטארקי (שם מדעי: Lepus starcki) היא מין של ארנבת ממשפחת הארנביים המצויה בטבע רק ברמת אתיופיה שבשטחי המחוזות הקדומים שאווה, מחוז בלה ומחוז ארסי באתיופיה. בעבר נחשבה לתת-מין של ארנבת מצויה, וקודם לכן לארנבת אירופית. לארנבת אין תת-מינים מוכרים. ארנבת זו בינונית בגודלה ובעלת גוונים אפורים עם צידיים ערמוניים, בטן וחזה לבנים, אוזניים ורדרדות בעלות קצוות שחורים וזנב לבן ומעוגל. אורכה 46 עד 60 סנטימטרים, משקלה 2-3.5 קילוגרם בשני הזוויגים. הארנבת דומה לשני מיני ארנבות החיות באזורה: Lepus habessinicus ו-Lepus victoriae. הארנבת היא חיה פעילת יום, אז היא רועה במרחבי הערבות והרמות הגבוהות של רמת אתיופיה בגובה שבין 2,500 ל-4,000 מטרים. הארנבת צמחונית הניזונה מצמחי מרעה ממשפחת הדגניים כמו Agrostis‏, Eleusine‏, Festuca‏, Poa וצמחים קטנים נוספים. הארנבת עצמה נטרפת בידי הזאב החבשי, כאשר 1.6% מתזונתו מבוסס עליה. בנוסף נטרפת הארנבת בידי עיט סוואנות ועופות דורסים נוספים. מצבה בטבע מבוסס ומצב השימור שלה הוא "ללא חשש". מדיה וקבצים בנושא ארנבת סטארקי בוויקישיתוף ארנבת סטארקי, באתר ITIS (באנגלית) ארנבת סטארקי, באתר NCBI (באנגלית) ארנבת סטארקי, באתר האנציקלופדיה של החיים (באנגלית) ארנבת סטארקי, באתר GBIF (באנגלית) ארנבת סטארקי באתר הרשימה האדומה של IUCN
Petals for Armor II

Petals for Armor II (בעברית: עלי כותרת לשריון חלק שני) הוא המיני-אלבום השני של הזמרת-יוצרת האמריקאית היילי ויליאמס. המיני-אלבום יצא לאור ב-9 באפריל 2020 על ידי חברת התקליטים אטלנטיק רקורדס. מתוך המיני-אלבום יצאו שלושה סינגלים. המיני-אלבום הוא מיני-אלבום המשך למיני-אלבום Petals for Armor I, שיצא לאור כמה חודשים קודם לכן. מידע על האלבום Petals for Armor II באתר MusicBrainz Petals for Armor II, Discogs (באנגלית) Hayley Williams explains meaning of Petals For Armor: “The way for me to protect myself best is to be vulnerable”, NME Music News, Reviews, Videos, Galleries, Tickets and Blogs | NME.COM, ‏2020-01-22 (באנגלית) Alternative Press Magazine, Hayley Williams addresses Paramore's future in emotional interview, Alternative Press, ‏2019-03-20 (באנגלית) Koltan Greenwood, Paramore had to “get quiet for a minute” for Hayley Williams' exploration, Alternative Press, ‏2020-01-23 (באנגלית) Roses / Lotus / Violet / Iris - Single by Hayley Williams (באנגלית אמריקאית), נבדק ב-2020-04-11
כף הרלאקר

כף הרלאקר (באנגלית: Cape Herlacher) הוא כף מכוסה קרח, הבולט לכיוון צפון מחצי האי מרטין בארץ מרי בירד שבאנטארקטיקה. הכף מופתה בהתבסס על תצלומי אוויר שצולמו על ידי צי ארצות הברית בינואר 1947, במסגרת מבצע קפיצה לגובה. שמה של הכף ניתן לה בשנת 1955 על ידי הוועדה המייעצת לשמות אנטארקטיים. הכף נקראת על שמו של קארל ג'יי. הרלאקר (Carl J. Herlacher), קרטוגרף אנטארקטי בכיר במשרד ההידרגרפי של צי ארצות הברית (משרד המיפוי הימי) בשנת 1937. כף הרלאקר באתר הסקר הגאולוגי של ארצות הברית כף הרלאקר באתר הגאזט האנטארקטי של ממשלת אוסטרליה כף הרלארק באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
מנעי קולך מבכי

מנעי קולך מבכי הוא סינגל של הפרויקט של עידן רייכל שהוקלט על ידי המוזיקאי הישראלי עידן רייכל. השיר יצא לאור ביוני 2008, כסינגל הראשון מתוך האלבום "בין קירות ביתי", על ידי חברת התקליטים הליקון. השיר נכתב והולחן על ידי עידן רייכל והופק על ידי רייכל וגלעד שמואלי, בדומה לשאר שירי האלבום. השיר נכתב עבור גלגלצ לכבוד יום העצמאות ה-60 למדינת ישראל. השיר הוצע לביצוע על ידי אריק איינשטיין, אך איינשטיין דחה את ההצעה. השיר מבוסס על הפסוקים בספר ירמיהו המתארים את תגובתו של אלוהים לבכי התמרורים של רחל על בניה, הלא הם עם ישראל, בעת יציאתם לגלות. אלוהים עונה לה: ”מִנְעִי קוֹלֵךְ מִבֶּכִי, וְעֵינַיִךְ, מִדִּמְעָה: כִּי יֵשׁ שָׂכָר לִפְעֻלָּתֵךְ נְאֻם-ה', וְשָׁבוּ מֵאֶרֶץ אוֹיֵב. וְיֵשׁ-תִּקְוָה לְאַחֲרִיתֵךְ, נְאֻם-ה'; וְשָׁבוּ בָנִים, לִגְבוּלָם” (ירמיהו, ל"א, ט"ו–ט"ז) השיר בא לבטא את התגשמותה של נבואה זו בשיבת עם ישראל לארצו ובתקומתה של מדינת ישראל, וניתן לייחס את הבכי של רחל לבכיו של העם כולו במהלך גלותו הארוכה מלאת התלאות, בכי שנראה שהשתלם בסופו של דבר עם תקומתו מחדש בגבולו. השיר הגיע בשיאו למקום הראשון במצעד השבועי של רשת ג' תוך ששהה שם כארבעה שבועות. במצעד הפזמונים השנתי של התחנה, דורג השיר במקום ה-22. במצעד הפזמונים השנתי של גלגלצ דורג השיר במקום ה-23. נכון לאוגוסט 2024, מונה הצפיות של הקליפ לשיר באתר יוטיוב עומד על כ־3.5 מיליון. כמו כן, מונה ההשמעות של השיר ברשת הזרמת המדיה ספוטיפיי עומד על כ-60 אלף. השיר מושמע לעיתים בתחנות הרדיו בשעת התפר שבין יום הזיכרון לחללי מערכות ישראל לבין יום העצמאות, דקות ספורות לפני שידורו של טקס הדלקת המשואות מהר הרצל, המהווה טקס מעבר ממלכתי רשמי בין שני ימים אלו. השמעתו של השיר בשעה זו באה לנסות ולנסוך נחמה בליבם של המאזינים, לאחר יום הזיכרון הנושא עמו מטען רגשי כבד של אבל לאומי, ולבטא את קשרם ההדוק בין האובדן והמחיר הלאומי הגדול של מות הנופלים במערכות ישראל, המגולם בשיר בבכיה של רחל או בבכיו של העם, לבין המטרה הנעלה שלשמה שילם העם את המחיר הכבד ובשלה יהפוך בתוך זמן קצר יום האבל לחג לאומי: תקומתו בארצו לאחר גלות ארוכה, המגולמת במהלך השיר בקריאה לרחל, או לעם כולו: "מנעי קולך מבכי", "כי יש תקווה לאחריתך", "כשישובו לגבולם". סרטון השיר "מנעי קולך מבכי" באתר יוטיוב מילות השיר "מנעי קולך מבכי" באתר שירונט לדף השיר באתר הספרייה הלאומית מנעי קולך מבכי, באתר "פזמונט" אסף נבו, ‏בחירתו של אריק, באתר ‏מאקו‏, 27 בדצמבר 2013 המצעד השנתי הישראלי תשס"ח, באתר גלגלצ הפרויקט של עידן רייכל - מנעי קולך מבכי - The Idan Raichel Project, סרטון באתר יוטיוב (אורך: 0:06) מנעי קולך מבכי - בונוס, נבדק ב-2020-04-11
Petals for Armor I

Petals for Armor I הוא המיני-אלבום הראשון של הזמרת-יוצרת האמריקאית היילי ויליאמס. המיני-אלבום יצא לאור ב-6 בפברואר 2020 על ידי חברת התקליטים אטלנטיק רקורדס. מתוך המיני-אלבום יצאו שני סינגלים. המיני-אלבום הגיע למקום ה-79 במצעד האלבומים העכשוויים של בילבורד. מידע על האלבום Petals for Armor I באתר MusicBrainz האלבום Petals for Armor I באתר Discogs Petals for Armor I, Discogs (באנגלית) Hayley Williams, Billboard Try the TIDAL Web Player, listen.tidal.com (באנגלית)
עכבר עשב אפריקאי

עכבר עשב אפריקאי (שם מדעי: Arvicanthis niloticus) הוא מין מכרסם דמוי-עכבר ממשפחת העכבריים המצוי בטבע בעיקר באפריקה שמדרום לסהרה, אך מצפין לסודאן, אלג'יריה, מצרים ואף לתימן. הוא קרוב למין עכבר עשב בליק מאתיופיה. אורכו מגיע ל-159 עד 202 מילימטרים, אורך הזנב מגיע ל-125 עד 173 מילימטרים ומשקלו עד 201 גרם בממוצע. העכבר בעל פרווה סמורה מעט וכהה עם גוונים צהובים או כתומים לאורכה בכמה שורות. השערות זקורות בחלקם העליון, מה שמעניק מראה של קוצים, אך הם רכים יחסית. האוזניים גדולות ומעוגלות, האף ורדרד והזנב ארוך וחשוף משיער. עכבר העשב האפריקאי מצוי במרבית שטחה של אפריקה, במחילות ושטחים מתחת לאדמה, בעיקר סביב חורשים, אדמות מרעה, בתה וסוואנה, אך יכול להתקיים גם במדבריות ובמורדות הרים, אך נראה שאינו מצוי ביערות גשם. הוא מצוי גם בסביבות העירוניות הטרופיות והסובטרופיות. לא ידוע הרבה על הרגליו, אך ידוע שהוא מתרבה בין יוני לנובמבר ומסוגל להתרבות בין 3 ל-4 פעמים בשנה. הנקבה ממליטה בקן שהכינה בין 5 ל-6 גורים. למכרסם זה שישה תת-מינים: Arvicanthis niloticus niloticus Arvicanthis niloticus dembeensis Arvicanthis niloticus naso Arvicanthis niloticus rhodesiae Arvicanthis niloticus solatus Arvicanthis niloticus testicularis מדיה וקבצים בנושא עכבר עשב אפריקאי בוויקישיתוף עכבר עשב אפריקאי, באתר ITIS (באנגלית) עכבר עשב אפריקאי, באתר NCBI (באנגלית) עכבר עשב אפריקאי, באתר Animal Diversity Web (באנגלית) עכבר עשב אפריקאי, באתר האנציקלופדיה של החיים (באנגלית) עכבר עשב אפריקאי, באתר GBIF (באנגלית) עכבר עשב אפריקאי באתר הרשימה האדומה של IUCN
הדיוויזיה ה-137 (ורמאכט)

הדיוויזיה ה-137 (בגרמנית: 137. Infanterie-Division) הייתה דיוויזיית חיל רגלים של הוורמאכט במלחמת העולם השנייה. הדיוויזיה הוקמה ב-15 באוקטובר 1940, על בסיס יחידות מהדיוויזיה ה-18, הדיוויזיה ה-44 והדיוויזיה ה-262, והועמדה תחת פיקוד פרידריך ברגמן. במהלך מבצע ברברוסה לחמה הדיוויזיה כחלק מהקורפוס ה-9 במסגרת הארמייה הרביעית, ובמהלך הקרב על מוסקבה לחמה הדיוויזיה כחלק מהקורפוס ה-13 במסגרת הארמייה הרביעית. לאחר מכן לחמה הדיוויזיה בקרבות שונים בגזרה המרכזית, ובקיץ 1943 לחמה בקרב קורסק כחלק מהקורפוס ה-20 במסגרת הארמייה התשיעית. לאחר מכן לחמה הדיוויזיה בקרבות באזור אוריול, וב-2 בנובמבר 1943 הושמדה הדיוויזיה. פרידריך ברגמן (10 באוקטובר 1940 – 21 בדצמבר 1941) זיגפריד היינה (21 בדצמבר 1941 – 28 בדצמבר 1941) קורט מוהל (28 בדצמבר 1941 – 5 בינואר 1942) הנס קמקה (5 בינואר 1942 – 5 בפברואר 1942) זיגפריד היינה (5 בפברואר 1942 – 12 בפברואר 1942) קרל רודיגר (12 בפברואר 1942 – 25 בפברואר 1942) פאול מאהלמן (25 בפברואר 1942 – 1 ביוני 1942) הנס קמקה (1 ביוני 1942 – 15 באוקטובר 1943) אוטו פון נינורף (20 באוקטובר 1943 – 2 בנובמבר 1943) הדיוויזיה ה-137 באתר lexikon-der-wehrmacht (בגרמנית)
זיגינשור (פירושונים)

האם התכוונתם ל... זיגינשור – עיר בסנגל זיגינשור (אנ') – מחוז בסנגל זיגינשור (אנ') – נפה בסנגל אוניברסיטת זיגינשור (אנ') – אוניברסיטה בסנגל שדה התעופה זיגינשור (אנ') – שדה תעופה בסנגל
מכתבי אהבה (סרט)

מכתבי אהבה (באנגלית: Possession) הוא סרט בריטי-אמריקאי מסוגת דרמה בלשית, שכתב וביים ניל לביוט, בכיכובם של גווינת' פלטרו וארון אקהרט. הסרט מבוסס על רומן באותו שם מאת הסופרת הבריטית א. ס. בייאט, שזכה עם פרסומו בפרס מאן בוקר. שני חוקרי ספרות, רולנד מיצ'ל (ארון אקהרט) האמריקאי, ומוד ביילי (גווינת' פלטרו) הבריטית, מגלים את דבר קיומו של רומן סודי בין המשוררים מהתקופה הוויקטוריאנית, רנדולף הנרי אש (ג'רמי נורת'ם) וכריסטובל לאמוט (ג'ניפר אילי). אש היה אדם בעל דעות מסורתיות ושמרן, ואילו לאמוט הייתה ביסקסואלית חופשייה בדעותיה. גם חוקרים יריבים מודעים למאמציהם של מיצ'ל וביילי, וכל אחד מהם מנסה להיות הראשון לפרסם בגלוי את הממצא החדש על המשוררים. במקביל מתחיל להיווצר קשר עמוק בין מיצ'ל וביילי. ארון אקהרט – רולנד מיצ'ל גווינת' פלטרו – מוד ביילי ג'רמי נורת'ם – רנדולף הנרי אש ג'ניפר אילי – כריסטבל לאמוט לנה הידי – בלאנש גלובר הולי איירד – אלן אש טובי סטיבנס – פרגוס וולף טום הולנדר – יואן טרוור איב – קרופר בשנות ה-90 של המאה ה-20 כתב המחזאי האמריקאי דייוויד הנרי וואנג שלוש טיוטות של תסריטים לסרט, אבל הפרויקט נגרר במשך שנים בשלב קדם ההפקה. במאים כמו סידני פולאק וג'יליאן ארמסטרונג החלו לעבוד על הסרט אבל לבסוף ויתרו, עד שלביוט קיבל את התפקיד. לביוט ערך שינויים משמעותיים בסיפור, והתבסס על הערות שכתבה בייאט על טיוטות התסריטים הקודמות. לדבריה הדמות של רולנד מיצ'ל צריכה "להתקיים על המסך" בצורה שונה מזו שבספר. לביוט שינה את הלאום של רולנד מבריטי לאמריקאי, והפך אותו לפזיז ולפעיל יותר. הייתה פנייה לרייף פיינס לגילום התפקיד של רנדולף אש, אבל בסופו של דבר לוהק ג'רמי נורת'ם. אתר האינטרנט הרשמי של מכתבי אהבה "מכתבי אהבה", במסד הנתונים הקולנועיים IMDb (באנגלית) "מכתבי אהבה", באתר נטפליקס "מכתבי אהבה", באתר AllMovie (באנגלית) "מכתבי אהבה", באתר Rotten Tomatoes (באנגלית) "מכתבי אהבה", באתר Box Office Mojo (באנגלית) "מכתבי אהבה", באתר Metacritic (באנגלית) "מכתבי אהבה", באתר אידיבי "מכתבי אהבה", במסד הנתונים הקולנועיים KinoPoisk (ברוסית) Possession, Box Office Mojo Daniel Zalewski (18 באוגוסט 2002). "FILM; Can Bookish Be Sexy? Yeah, Says Neil LaBute". The New York Times. נבדק ב-2008-03-25. {{cite web}}: (עזרה) "News Summary: Berry Sorry". by Sandra P. Angulo, Entertainment Weekly. 2000-05-11. נבדק ב-2007-03-06.
הדיוויזיה ה-353 (ורמאכט)

הדיוויזיה ה-353 הייתה דיוויזיה של הוורמכאט במהלך מלחמת העולם השנייה. הדיוויזיה לחמה במערכה בנורמנדי ובקרבות בגרמניה. הדיוויזיה הוקמה ב-5 בנובמבר 1943, והועמדה תחת פיקוד פאול מאהלמן. הדיוויזיה הוצבה בברטאן שבצרפת, כחלק מהקורפוס ה-74 במסגרת הארמייה השביעית. הדיוויזיה לחמה במהלך המערכה בנורמנדי, וכמעט הושמדה במהלך קרב פאלז. לאחר מכן לחמה הדיוויזיה בקרבות בגרמניה, וב-18 באפריל 1945 היא הושמדה בכיס הרוהר. פאול מאהלמן (20 בנובמבר 1943 – יולי 1944) אריך מילר (יולי 1944 – אוגוסט 1944) תיימה (אוגוסט 1944) פאול מאהלמן (אוגוסט 1944 – 15 בפברואר 1945) קורט האמל (15 בפברואר 1945 – 18 באפריל 1945) הדיוויזיה ה-353 באתר lexikon-der-wehrmacht (בגרמנית)
קאולק (פירושונים)

האם התכוונתם ל... קאולק – עיירה בסנגל קאולק (אנ') – מחוז בסנגל קאולק (אנ') – נפה בסנגל שדה התעופה קאולק (אנ') – שדה תעופה בסנגל
קרחון פרוספקט (אנטארקטיקה)

קרחון פרוספקט (באנגלית: Prospect Glacier) הוא קרחון בארץ פאלמר בחוף המערבי של חצי האי האנטארקטי, שבאנטארקטיקה. הקרחון ממוקם בין הרי קיניר וגבעות מאייר. הקרחון זורם לכיוון צפון ונשפך אל הדום הקרח פורסטר. הקרחון נסקר לראשונה באופן גס בשנת 1936 על ידי המשלחת הבריטית אל ארץ גרהאם בפיקודו של ג'ון רידוך ריימיל. הקרחון נסקר מחדש על ידי סקר שטחי חסות איי פוקלנד בשנת 1958. סקר זה לא מצא את "מעבר פרוספקט". שמו של הקרחון ניתן לו על ידי הוועדה המייעצת לשמות אנטארקטיים של בריטניה. הוועדה קראה למעבר ההרים שבין קרחון יוריקה לקרחון זה בשם "מעבר פרוספקט" (Prospect Pass), ונתנה לקרחון זה את השם על שם המעבר הסמוך. לאחר סקר שטחי חסות איי פוקלנד, ואף שהתגלה שהמעבר לא נמצא, הושאר לקרחון שם זה. • Tony Daffern, Retreat of Prospect Glacier, Antarctic Peninsula, NOVEMBER 10, 2011 • Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, Coastal-Change and Glaciological Map of the Larsen Ice Shelf Area, Antarctica: 1940–2005, U.S. Geological Survey Geologic Investigations Series Map I–2600–B, 1 map sheet, 28-p קרחון פרוספקט באתר הסקר הגאולוגי של ארצות הברית קרחון פרוספקט באתר הגאזט האנטארקטי של ממשלת אוסטרליה קרחון פרוספקט באתר הגאזט האנטארקטי המשווה SCAR של ממשלת אוסטרליה מזג אוויר נוכחי מעודכן בקרחון פרוספקט תחזית מזג אוויר עדכנית ארוכת טווח עבור קרחון פרוספקט נתוני מזג אוויר היסטוריים עבור קרחון פרוספקט גאזט השמות האנטארקטיים הרשמי של ארצות הברית מידע גאוגרפי והיסטורי
שושנים עצובות

שושנים עצובות הוא פזמון עברי אשר נכתב, הולחן ובוצע על ידי עידן רייכל. השיר יצא לאור בדצמבר 2002, כחלק מאלבום הבכורה של הפרויקט של עידן רייכל, הפרויקט של עידן רייכל, על ידי חברת התקליטים הליקון. השיר הופק על ידי עידן רייכל ועובד על ידי רייכל בשיתוף גלעד שמואלי, שותפו הקבוע לעיבודי הפרויקט של עידן רייכל, בדומה לשאר שירי האלבום. השיר הוא בסגנון מוזיקת עולם. השיר הוא אחד מבין שני השירים אותם ביצע רייכל, לצד השיר "הנך יפה". את השיר מלווה בקולות רקע באמהרית טגדה שרון רטה. רייכל סיפר כי זהו השיר הראשון שכתב עבור הפרויקט. השיר בוצע בגרסאות כיסוי רבות על ידי אמנים שונים במסגרות שונות. ביניהן: ב-2011 ביצע הזמר לירן דנינו את השיר במסגרת העונה השביעית של כוכב נולד. ב-2010 ביצעה הזמרת אדר גולד את השיר במסגרת העונה השמינית של כוכב נולד. ב-2016, בטרם פרסומו כזמר, העלה הזמר עדן חסון לאתר יוטיוב גרסת כיסוי לשיר. ב-2020 ביצעה הזמרת עדן אלנה את השיר לצד עידן רייכל במסגרת "ספיישל עידן רייכל" בעונה השביעית של התכנית הכוכב הבא. ב-2021, לקראת יום הזיכרון לחללי מערכות ישראל, ביצעו ופרסמו הזמרים עדן חסון ויסמין מועלם בשיתוף ישראל בידור את השיר לזכרו של סמל ראשון דניאל פומרנץ. ב-2023 ביצעה את השיר הזמרת נויה אשש. לדף השיר באתר הספרייה הלאומית מימה - עידן רייכל - שושנים עצובות, באתר www.mima.co.il Liran Danino - Shoshanim Atzuvot לירן דנינו - שושנים עצובות, סרטון באתר יוטיוב (אורך: 2:35) אקו"ם - איתור יוצרים ויצירות, באתר nocs.acum.org.il עדן חסון - שושנים עצובות (Cover), סרטון באתר יוטיוב (אורך: 1:30) הכוכב הבא לאירוויזיון, ‏סוף סוף: לביצוע הזה של עדן אלנה השופטים לא ציפו, באתר ‏מאקו‏, 23 בינואר 2020 אלמנות ללא טבעת: חידוש לשיר של עידן רייכל ליום הזיכרון, באתר "סרוגים", 11 באפריל 2021 המצעד השבועי של מדיה פורסט, באתר מדיה פורסט, יש לבחור בשבוע "20" של שנת "2024". המצעד השבועי: מצעד השירים השבועי, להיטים ישראלים ולועזיים |, באתר היטליסט, ‏14 בנובמבר 2023
קרחון פרוספקט

האם התכוונתם ל... אנטארקטיקה קרחון פרוספקט (אנטארקטיקה) – קרחון בארץ פאלמר שבאנטארקטיקה ארצות הברית קרחון פרוספקט (אלסקה) – לשון יבשה במדינת אלסקה שבארצות הברית